hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Վարսիկ Հայրապետյանը ամուսնու և 4 անչափահաս երեխաների հետ բնակվում է Տերյան 23, բնակարան 9 հասցեով, Տերյանի հայտնի լահմաջոյանոցի քառահարկ շենքում:
Փոքրիկ բնակարան է, հին, ներկի երես չտեսած պատերով, տանիքը փլված, անգազ, անլույս: Վարսիկի լույսը հարևանն է տալիս: Տանիքն ու խողովակները մի  կերպ փոխել-կարկատել, ապրում է, ամեն րոպե սպասելով, որ կգան ու դուրս կանեն իրեն ու երեխաներին այստեղից:
Շատ անտուն մարդկանց են դուրս արել: Վարսիկը դեռ դիմադրում է:
Բազմազավակ ընտանիքը հանգրվանել է այստեղ  2020 թվականի  մայիսին: Մինչ այդ ապրել են վարձով, մի քանի բնակարան են փոխել:
Երբ Վարսիկի ամուսինը գործ ուներ, տան վարձի գումար հայթհայթելը բարդ չէր: Բայց մի քանի տարի առաջ նա հիվանացավ: Ստամոքսի, շնչառական խնդիրներ ունի: Տան մուտքի կողքը փուչիկ է վաճառում: Բայց 6 հոգանոց ընտանիքի ապրուստի հիմնական միջոցը ընտանեկան նպաստն է 46 հազար դրամի չափով:
Բազմազավակ ընտանիքը՝ 4 անչափահաս տղաները մնացին դրսում:
Տերյան 23-ում ընտանիքը հայտնվեց հուսահատությունից: «Ճարահատյալ եկա մտա ստեղ: Մայրապետյանի տարածքն էր: Նա ուզում էր շենքը քանդել, որ հյուրանոց կառուցի: Զոռով հանում էին բնակիչներին, ու տալիս էին փոքր գումար, բայց հեղափոխություն եղավ, Մայրապետյանը փախավ, մարդիկ մնացին այստեղ», — հիշում է կինը:
Նա հին երևանցի է: Մայրական տունը Պուշկինի վրա է: Հիմա մոր մոտ եղբայրն է ապրում իր ընտանիքի հետ: Վարսիկը սեփական բնակարան չունի:
«Պուշկինի վրա ծնվել, մեծացել եմ: 2000-ականներին տեսել եմ, թե ինչպես են Տերյան, Լալայան, Բուզանդի փողոցներից մարդկանց հանում: Մեջս տպավորվել է, թե ոնց էին Լալայան փողոցի բնակիչներին հանում: Տրակտոր էին բերել, քանդելով գալիս էր: Բնակիչը էդ տան կանգնեց դիմացը, ասեց՝ առաջ չի գալու, բայց տրակրոտը առաջ եկավ: Էդ մարդը հենց այդտեղ վենաները կտրեց, տրակրորի հենց դիմաց: Հետո, կարծեմ, էդ մարդը մահացավ: Ու ես շատերին գիտեմ, որ էդ ապրումներից մահացան: Ու ինչ արեցին, սկզբում գումարները տալիս էին, բայց երբ սկսեցին Պուշկին- Լալայան անկյունի հին շենքերը քանդել, երկու հարկանի շենքեր կային՝ որոնք իրավունք չկար քանդելու, գումարները սկսեիցն մաս-մաս տալ: Մինչև մնացած գումարը տեղ էր հասնում, եղածը ծախսում էին վարձի վրա: Պետք է մնային, չէ, մի տեղ: Ու այդպես շատ և շատ ընտանիքներ մնացին փողոցում», — վերհիշում է Վարսիկ Հայրապետյանը Երևանի Կենտրոնի արյունալի էպոպեայի դրվագները:
Հիմա նույն դաժան տեսարանները, կարծես, կրկնվում են, բայց տուժողներն արդեն Վարսիկը, նրա ամուսինն ու երեխաներն են: Երկու անգամ, երբ ոստիկանները տուն են ներծուժել, Վարսիկի ամուսինը ի նշան բողոքի կախվել է բալկոնից, սպառնալով, որ իրեն ցած կնետի:
«Կախվել է բալկոնից, դրսի կողմից, որ դուռը չջարդեն», — ասում է Վարսիկը:
Նաև հիշում է անցյալ տարվա հոկտեմբերի տեսարաններից: «Ամուսնուս մայրը մահացել էր, գնացինք, որ երեխաները հրաժեշտ տան տատիկին: Վերադարձանք տուն թաղումից, տեսանք՝40 հոգի լցված: Ի՜նչ ասես, որ չեմ ասել դրանց: Մի կերպ հանեցինք», — պատմում էՎարսիկ Հայրապետյանը:
Օլիգարխ Սամվել Մայրապետյանին պատկանող «Լոքալ դեվելոպերս»  ընկերությունը, որը տիրացել է շենքին նախկինների օրոք,  2017 թվականին, փորձել է հանել ընտանիքին զբաղեցրած բնակտարածքից:
Վարսիկ Հայրապետյանը պնդում է, որ պահանջն ապօրինի է. «Մայրապետյանը հանրապետությունից փախած է: «Լոկալ դեվելոպմենտ» ընկերությանը տված լիազորագրի ժամկետն ավարտվել է հունվարի 24-ին: Այդ ընկերությունը իրավունք չունի մեզ այստեղից հանելու», — ասում է նա:
Չնայած դրան, ընտանիքն ամենևին նպատակ չունի հավերժ մնալ Տերյան 23-ում: «Ես պատրաստ եմ տեղափոխվել իմ երեխաների հետ ծայրամաս, եթե ինձ որևէ բնակելի տարածք հատկացնեն: Համ էլ Մայրապետյանն ինքն է պետությանը ահռելի գումար պարտք, թող վերցնեն, մարդկանց համար տուն առնեն դրանով», — ասում է Վարսիկը:
Նա դիմել է վարչապետին, քաղաքապետարան, Ազգային ժողով, բոլոր տեղերից բացասական պատասխաններ է ստացել՝ գումար չունենք ձեզ հատկացնելու:
Սոցապնախարարությունն է ընտանիքին 14 քմ բնակտարածք առաջարկել Թբիլիսյան խճուղու հանրակացարանային շենքում, բայց 6 հոգանոց ընտանիքը 14 քմ-ի վրա չէր տեղավորվի, և Վարսիկը մերժել է:
Մարդու իկրավունքների պաշտպան Արման Թաթոյանին էլ են դիմել: Վարսիկին պատասխանել են. «Երեխեքին կտանենք մանկատուն, որ դուրսը չմնան, դուք էլ ձեր գլխի ճարը տեսեք»:
Վարսիկի 4 տղաների կյանքը պայքար է՝ ոստիկանի, Մայրապետյանի մարդկանց, դատական կատարածոների, Մայրապետյանի պաշտպանների  հետ: Նրանք ամեն ինչ տեսել են՝ մութ, անճրագ ձմեռներ, թշնամաբար տրամադրված տղամարդկանց ու  բերետավորների հարձակումներ, որոնք խմբերով գալիս էին իրենց դռան մոտ, տուն էին մտնում, ուզում էին դուրս շպրտել իրենց փողոց:
«Տանը անընդհատ լարված վիճակ է՝ հեսա կգան, հեսա կգան: Ես  չեմ ուզում էս տունը, թող կառավարությունը ինձ բնակարան տա, կապրենք: Մի անգամ ոստիկանին ասում եմ՝ 4 զինվոր եմ մեծացնում, վաղը նրանք ո՞նց են  բանակ գնալու այս հոգեվիճակով: Ինձ ի՞նչ պատասխան տա, որ լավ լինի: Ասեց՝ իսկ մենք արդեն սահմաններ չունենք», — պատմում է  Վարսիկը:
Նրա ավագ որդին՝ Դավիթ Մովսեսյանը, որը 15 տարեկան է, ցույցերից տուն չի գալիս: Նա իսկական ընդդիմադիր  է մեծանում: Որտեղ ցույց կա, գնում, մասնակցում է:
«Հայտնի գործարար  և օլիգարխ, ներկայում կաշառքի գործով մեղադրյալ  Սամվել Մայրապետյանին 2019 թվականին իրավապահները թույլատրել են բուժման նպատակով երկրից  դուրս գալ։ Նրա համար անձնական երաշխավորություն էին տվել Առողջապահության նախարարության գլխավոր նյարդավիրաբույժ Ռուբեն Ֆանարջյանը և Մայր Աթոռի տեղեկատվական համակարգի ղեկավար Տեր Վահրամ քահանա Մելիքյանը՝ յուրաքանչյուրը վճարելով 15 մլն դրամ։
Վերջիններս ՀՔԾ-ում հարցաքննվել են ու հայտնել, որ չեն կարող ապահովել Մայրապետյանի ներկայանալը վարույթն իրականացնող մարմին»։
Նախորդ նյութըԴԱՀԿ նախկին պետ Միհրան Պողոսյանին և նրա ընտանիքին պատկանող գույքի վրա արգելանք է կիրառվել
Հաջորդ նյութը«Կան կարևորներ և անկարևորներ, այն անձը, որին պահպանում է շարասյունը կարող է ավելի կարևոր լինել»,
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք համայնքների տեղանունների ադրբեջաներեն տարբերակները
Նախաձեռնվել է քրեական վարույթ՝ հակառակորդի կողմից երեք զինծառայողի սպանության դեպքի առթիվ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.